วิเลิศ ภูริวัชร

ศาสตราจารย์ ดร.วิเลิศ ภูริวัชร (เกิดเมื่อวันที่ 29 กุมภาพันธ์ พ.ศ. 2511) เป็นนักวิชาการและผู้บริหารระดับอุดมศึกษาชาวไทย ดำรงตำแหน่ง อธิการบดีจุฬาลงกรณ์มหาวิทยาลัย มีประสบการณ์ดำรงตำแหน่งสำคัญในแวดวงวิชาการและการบริหารมหาวิทยาลัย อาทิ

* คณบดีคณะพาณิชยศาสตร์และการบัญชี จุฬาลงกรณ์มหาวิทยาลัย
* หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย
* ประธานที่ประชุมอธิการบดีแห่งประเทศไทย (ทปอ.)
* นายกสมาคมที่ประชุมอธิการบดีแห่งประเทศไทย
* ประธานสมาคมสถาบันการศึกษาขั้นอุดมแห่งภูมิภาคเอเชียตะวันออกเฉียงใต้ (The Association of Southeast Asian Institutions of Higher Learning: ASAIHL)
* กรรมการผู้ทรงคุณวุฒิในคณะกรรมการนโยบายการร่วมลงทุนระหว่างรัฐและเอกชน
* กรรมการอำนวยการ สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.)
* คณะกรรมการบริหารคณะพาณิชยศาสตร์และการบัญชี จุฬาลงกรณ์มหาวิทยาลัย ตั้งแต่ พ.ศ. 2557 ถึง พ.ศ. 2567
* ประธานคณะทำงานพัฒนาความเป็นนานาชาติในระบบอุดมศึกษา  ภายใต้กระทรวงการอุดมศึกษา วิทยาศาสตร์ วิจัยและนวัตกรรม (อว.)
* กรรมการผู้ทรงคุณวุฒิ สถาบันวิจัยวิทยาศาสตร์ และเทคโนโลยีแห่งประเทศไทย (วว.) ภายใต้    กระทรวงการอุดมศึกษา วิทยาศาสตร์ วิจัยและนวัตกรรม (อว.)
* คณะกรรมการตรวจสอบ สถาบันวิจัยวิทยาศาสตร์ และเทคโนโลยีแห่งประเทศไทย (วว.)                    ภายใต้กระทรวงการอุดมศึกษา วิทยาศาสตร์ วิจัยและนวัตกรรม (อว.)
* กรรมการอำนวยการหลักสูตรสหสาขาวิชาธุรกิจเทคโนโลยีและการจัดการนวัตกรรม, บัณฑิตวิทยาลัย  จุฬาลงกรณ์มหาวิทยาลัย 
* คณะกรรมการนโยบายการเงิน จุฬาลงกรณ์มหาวิทยาลัย
* คณะกรรมการพิจารณากำหนดตำแหน่งเชี่ยวชาญระดับต้น เชี่ยวชาญระดับกลาง และเชี่ยวชาญระดับสูง จุฬาลงกรณ์มหาวิทยาลัย
* คณะกรรมการประกันคุณภาพ จุฬาลงกรณ์มหาวิทยาลัย
* คณะกรรมการอำนวยการวิเคราะห์กรอบอัตรากำลังของมหาวิทยาลัย
* รักษาการผู้อำนวยการหลักสูตรสหสาขาวิชาธุรกิจเทคโนโลยีและการจัดการนวัตกรรม, บัณฑิตวิทยาลัย  จุฬาลงกรณ์มหาวิทยาลัย ตั้งแต่วันที่ 3 ตุลาคม พ.ศ. 2563 ถึง วันที่ 15 มีนาคม พ.ศ. 2566
* หัวหน้าภาควิชาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย 2 วาระ พ.ศ.2557-พ.ศ.2562
* ประธานคณะกรรมการดำเนินงานหลักสูตรวิทยาศาสตรมหาบัณฑิต สาขาการตลาด คณะพาณิชยศาสตร์และการบัญชี จุฬาลงกรณ์มหาวิทยาลัย
* รองประธานคณะกรรมการดำเนินงานหลักสูตรวิทยาศาสตรมหาบัณฑิต สาขาการตลาด  คณะพาณิชยศาสตร์และการบัญชี จุฬาลงกรณ์มหาวิทยาลัย
* รองประธานกรรมการดำเนินงานหลักสูตรบริหารธุรกิจดุษฎีบัณฑิต คณะพาณิชยศาสตร์และการบัญชี จุฬาลงกรณ์มหาวิทยาลัย
* หัวหน้าหน่วยงานสื่อสารองค์กร คณะพาณิชยศาสตร์และการบัญชี จุฬาลงกรณ์มหาวิทยาลัย
* กรรมการดำเนินงานหลักสูตรบริหารธุรกิจดุษฎีบัณฑิต คณะพาณิชยศาสตร์และการบัญชี จุฬาลงกรณ์มหาวิทยาลัย
* กรรมการดำเนินงานหลักสูตรบริหารธุรกิจบัณฑิต นานาชาติ ( BBA ) คณะพาณิชยศาสตร์และการบัญชี จุฬาลงกรณ์มหาวิทยาลัย 
* ที่ปรึกษาด้านการบริหารและการจัดการด้านการตลาด สำนักงานจัดการทรัพย์สิน (PMCU)  พ.ศ.2555-พ.ศ.2557 
* คณะกรรมการบริหารศูนย์ทดสอบทางวิชาการแห่งจุฬาลงกรณ์มหาวิทยาลัย

นอกจากนี้ ยังมีบทบาทในด้านสื่อสารมวลชนในฐานะ คอลัมนิสต์ประจำหนังสือพิมพ์กรุงเทพธุรกิจ และดำรงตำแหน่ง กรรมการอิสระในบริษัทจดทะเบียนในตลาดหลักทรัพย์แห่งประเทศไทย ได้แก่

* บริษัท เซ็น คอร์ปอเรชั่น กรุ๊ป จำกัด (มหาชน)
* บริษัท กิจเจริญ เอ็นจิเนียริ่ง อีเลคทริค จำกัด (มหาชน)

## ประวัติ
วิเลิศ ภูริวัชร เกิดเมื่อวันที่ 29 กุมภาพันธ์ พ.ศ. 2511 สำเร็จการศึกษาระดับปริญญาตรี บริหารธุรกิจบัณฑิต (เกียรตินิยม) (สาขาการเงินและการธนาคาร) จากคณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาโท บริหารธุรกิจมหาบัณฑิต (MBA) สาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์ ปริญญาโทสาขา Public and Private Management (MPPM) และ Business Administration (MBA) มหาวิทยาลัยเยล สหรัฐอเมริกา และสำเร็จการศึกษาระดับปริญญาเอก (Doctor of Philosophy, D.phil. (Oxon)) ในสาขา Management Studies จากมหาวิทยาลัยออกซฟอร์ด สหราชอาณาจักร

## ประวัติการทำงาน

### ในประเทศ
* ศาสตราจารย์ สาขาบริหารธุรกิจ สังกัดคณะพาณิชยศาสตร์และการบัญชี จุฬาลงกรณ์มหาวิทยาลัย
* กรรมการสภามหาวิทยาลัย จุฬาลงกรณ์มหาวิทยาลัย (พ.ศ. 2565 – พ.ศ. 2567)
* คณบดีคณะพาณิชยศาสตร์และการบัญชี จุฬาลงกรณ์มหาวิทยาลัย (พ.ศ. 2562 – พ.ศ. 2567)
* หัวหน้าภาควิชาการตลาด คณะพาณิชยศาสตร์และการบัญชี  จุฬาลงกรณ์มหาวิทยาลัย (พ.ศ. 2553 – พ.ศ. 2562)
* กรรมการสถาบันวิจัยวิทยาศาสตร์และเทคโนโลยีแห่งประเทศไทย ภายใต้สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.)

### ต่างประเทศ / นานาชาติ
* กรรมการประเมินผลงานคุณภาพระดับโลก AACSB (Association to Advance Collegiate Schools of Business) สถาบันรับรองมาตรฐานการศึกษาด้านบริหารธุรกิจ สหรัฐอเมริกา
* กรรมการประเมินผลงานคุณภาพระดับโลก EQUIS (EFMD Quality Improvement System) สถาบันรับรองมาตรฐานการศึกษาด้านบริหารธุรกิจ สหภาพยุโรป
* กรรมการประเมินผลงานคุณภาพระดับโลก AMBA (Association of MBAs) สถาบันรับรองมาตรฐานหลักสูตรบริหารธุรกิจระดับบัณฑิตศึกษา สหราชอาณาจักร
* ประธานกรรมการวิจัยร่วมกับสภาเศรษฐกิจโลก (The World Economic Forum: WEF) - ในส่วนของการทำวิจัยในประเทศไทย
* กรรมการตัดสินในงานระดับโลก Youth4South Entrepreneurship Competition at United Nations
## การทำงานในตำแหน่งอธิการบดีในช่วงแรก
เมื่อวันที่ 25 เมษายน พ.ศ. 2567 สภาจุฬางกรณ์มหาวิทยาลัยมีมติแต่งตั้งให้เป็นผู้รักษาการแทนอธิการบดีจุฬาลงกรณ์มหาวิทยาลัย ตั้งแต่วันที่ 18 พฤษภาคม พ.ศ. 2567 เป็นต้นไป แทนศาสตราจารย์ บัณฑิต เอื้ออาภรณ์ ที่ดำรงตำแหน่งครบวาระ และได้รับโปรดเกล้าฯ แต่งตั้งให้ดำรงตำแหน่งอธิการบดีจุฬาลงกรณ์มหาวิทยาลัย ตั้งแต่วันที่ 30 มิถุนายน พ.ศ. 2567

## คณบดีคณะพาณิชย์ศาสตร์และการบัญชี
ในการทำงานในตำแหน่งคณบดีคณะพาณิชย์ศาสตร์และการบัญชี วิเลิศ เคยให้สัมภาษณ์กับนิตยสารฟอบส์ ประเทศไทย เกี่ยวกับการบริหารคณะพาณิชย์ศาสตร์และการบัญชีไว้ว่า ต้องการแสดงให้เห็นว่าสถาบันในประเทศไทยมีคุณภาพเท่าเทียมกับนานาชาติ โดยได้รับการประเมินจาก Association to Advance Collegiate Schools of Business (AACSB), Association of MBAs (AMBA) และ The EFMD Quality Improvement System (EQUIS) จนคณะพาณิชย์ศาสตร์และการบัญชี ได้รับการประกาศเป็น "*The Top Business School with Triple Crown Accreditation*"  

## ผลงาน
### หนังสือ
* MARKETING is all around! (สำนักพิมพ์: กรุงเทพธุรกิจบิซบุ๊ค)

## เครื่องราชอิสริยาภรณ์

## อ้างอิง